ΠΕΡΙΕΧΟΜΕΝΑ
ΑΠΟΦΑΣΕΙΣ
1 Σύσταση στο Ανώτατο Υγειονομικό Συμβούλιο 
(Α.Υ.Σ.) του Εθνικού Οργανισμού Παροχής Υπη-
ρεσιών Υγείας (Ε.Ο.Π.Υ.Υ.), ειδικών, μη αμειβόμε-
νων Επιτροπών, που αφορούν στην έγκριση για διενέργεια ειδικών εξετάσεων, ειδικών θεραπειών 
και ειδικών επεμβάσεων ασθενών.
2 Τροποποίηση απόφασης σύστασης Διανεμητικού 
Λογαριασμού.
 ΑΠΟΦΑΣΕΙΣ
Αριθμ. Α1β/Γ .Π.:61292 (1)
   Σύσταση στο Ανώτατο Υγειονομικό Συμβούλιο 
(Α.Υ.Σ) του Εθνικού Οργανισμού Παροχής Υπη-
ρεσιών Υγείας (Ε.Ο.Π.Υ.Υ.), ειδικών, μη αμειβόμε-
νων Επιτροπών, που αφορούν στην έγκριση για 
διενέργεια ειδικών εξετάσεων, ειδικών θεραπει-ών και ειδικών επεμβάσεων ασθενών» .
 Ο ΥΠΟΥΡΓΟΣ ΥΓΕΙΑΣ
  Έχοντας υπόψη:
1. Την παράγραφο 5 του άρθρου 164 του ν. 4600/2019 
«Εκσυγχρονισμός και Αναμόρφωση Θεσμικού Πλαισίου 
Ιδιωτικών Κλινικών, Σύσταση Εθνικού Οργανισμού Δημό-
σιας Υγείας, Σύσταση Εθνικού Ινστιτούτου Νεοπλασιών 
και λοιπές διατάξεις» (ΦΕΚ Α΄ 43), όπως αντικαταστάθηκε 
με την παράγραφο 2 του άρθρου 4 του ν. 4613/2019 
«Κύρωση της σύμβασης δωρεάς μεταξύ του Ελληνικού 
Δημοσίου, του Γενικού Νοσοκομείου Παίδων Πεντέλης και των συνεκτελεστών της διαθήκης της Ελισάβετ Πα-παγιαννοπούλου και άλλες διατάξεις», (ΦΕΚ Α΄ 78).
2. Τα άρθρα 13, 14 και 15 του ν. 2690/1999 «Κύρωση 
του Κώδικα Διοικητικής Διαδικασίας και άλλες διατάξεις» 
(ΦΕΚ Α΄ 45), όπως ισχύουν.
3. Το π.δ. 121/2017 «Οργανισμός του Υπουργείου Υγεί-
ας» (ΦΕΚ Α΄ 148), όπως ισχύει.
4. Το π.δ. 83/2019 «Διορισμός Αντιπροέδρου της Κυ-
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α΄ 121).5. Την παράγραφο 2 του άρθρου 8 του π.δ. 84/2019 
«Σύσταση και κατάργηση Γενικών Γ ραμματειών και Ειδι-
κών Γ ραμματειών/Ενιαίων Διοικητικών Τομέων Υπουρ-
γείων» (ΦΕΚ Α΄ 123).
6. Την αριθμ. πρωτ.: Υ4α/οικ.142867/27.12.2011 
(ΑΔΑ:45ΨΞΘ - ΑΘΩ) Απόφαση, με θέμα: «Τρόπος έγκρι-
σης και χορήγησης αυξητικής ορμόνης στα παιδιά», 
όπως τροποποιήθηκε με την υπ 'αριθμ. πρωτ. Α3γ/οικ. 73984/05.10.2016 (Ο.Ε.) (ΑΔΑ: ΩΕ6Κ465ΦΥΟ-0ΑΞ) Από-φαση.
7. Το αριθμ. πρωτ. ΔΒ1Δ/136/οικ.31468/28-08-2019 
έγγραφο του Εθνικού Οργανισμού Παροχής Υπηρεσι-
ών Υγείας (Ε.Ο.Π.Υ.Υ.), με θέμα: «Σύσταση ειδικών, μη 
αμειβόμενων Επιτροπών, που αφορούν στην έγκριση 
για διενέργεια ειδικών εξετάσεων, ειδικών θεραπειών 
και ειδικών επεμβάσεων ασθενών», με το οποίο διαβιβά-
στηκε η αριθμ. 1137/590/27-08-2019 σχετική απόφαση του Δ.Σ. του Ε.Ο.Π.Υ.Υ.
8. Το γεγονός ότι από την παρούσα απόφαση δεν προ-
κύπτει δαπάνη εις βάρος του κρατικού προϋπολογισμού, 
αποφασίζουμε:
Συστήνουμε στο Ανώτατο Υγειονομικό Συμβούλιο 
(Α.Υ.Σ) του Εθνικού Οργανισμού Υπηρεσιών Υγείας 
(Ε.Ο.Π.Υ.Υ.), ειδικές, μη αμειβόμενες Επιτροπές που αφο-
ρούν στην έγκριση για διενέργεια ειδικών εξετάσεων, 
ειδικών θεραπειών και ειδικών επεμβάσεων ασθενών, 
ως ακολούθως:
1. Επιτροπή για την αξιολόγηση και έγκριση εκτέλε-
σης ιατρικών πράξεων ΠΟΖΙΤΡΟΝΙΚΗΣ ΚΑΙ ΑΞΟΝΙΚΗΣ 
ΤΟΜΟΓΡΑΦΙΑΣ pet/ct.
Τα μέλη της Επιτροπής θα ανέρχονται από πέντε (5) 
έως επτά (7).
Έργο της Επιτροπής είναι η αξιολόγηση και έγκριση 
αιτημάτων ασθενών για εκτέλεση των ιατρικών πράξεων 
Ποζιτρονικής και Αξονικής Τομογραφίας PET/CT μετά 
από λεπτομερή εξέταση των φακέλων τους.
2. Επιτροπή Στερεοτακτικής Ακτινοχειρουργικη-
ής Ακτινοθεραπείας με εντόπιση της παθολογίας στο 
κεντρικό νευρικό σύστημα (κ.ν.σ.) και σε όργανα και 
ιστούς εκτός Κ.Ν.Σ.(με τις τεχνικες Γ-KNIFE, X-KNIFE και CYBERKNIFE).
Τα μέλη της Επιτροπής θα ανέρχονται από εννέα (9) 
έως ένδεκα (11).
Έργο της Επιτροπής είναι η λεπτομερής εξέταση, εκτί-ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
9 Σεπτεμβρίου 2019 ΤΕΥΧΟΣ  ΔΕΥΤΕΡΟ Αρ. Φύλλου  341740285
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 40286 Τεύχος B’ 3417/09.09.2019
μηση και έγκριση αιτημάτων ασθενών, τα οποία απο-
στέλλονται μέσω ασφαλιστικών φορέων (Ε.Ο.Π.Υ.Υ. κ.α.) 
και αφορούν στην εκτέλεση Στερεοτακτικής Ακτινοθε-
ραπείας, με εντόπιση στο Κ.Ν.Σ. καθώς και σε όργανα 
και ιστούς εκτός Κ.Ν.Σ. με τις τεχνικές (γ-Knife, x-Knife 
και CyberKnife).
3. Επιτροπή για την τοποθέτηση εμφυτευόμενων συ-
στημάτων.
Τα μέλη της Επιτροπής θα ανέρχονται από τρία (3) έως 
πέντε (5).
Έργο της Επιτροπής είναι η γνωμοδότηση και έγκριση 
τοποθέτησης των παρακάτω συστημάτων σε ασφαλι-
σμένους, μετά από αξιολόγηση του αποσταλέντος ια-
τρικού φακέλου:
- Εμφυτευόμενου συστήματος ηλεκτρικής διεγέρσεως 
νωτιαίου μυελού, εγκεφάλου και πνευμονογαστρικού 
νεύρου.
- Εμφυτευόμενου συστήματος νευρομυϊκής διεγέρσεως.
- Εμφυτευόμενου συστήματος προγραμματιζόμενης 
υπαραχνοϊδούς χορήγησης κεκαθαρμένης μορφίνης 
και Baclofen.
- Προσωρινά εμφυτεύματα για χαρτογράφηση εγκε-
φάλου.
4. Επιτροπή Εμφυτευμάτων Αποκατάστασης της ακοής.
Τα μέλη της Επιτροπής θα ανέρχονται από τρία (3) έως 
πέντε (5).
Έργο της Επιτροπής είναι η αξιολόγηση των ασφαλι-
σμένων ασθενών που είναι υποψήφιοι για εμφύτευση κο-
χλιακών εμφυτευματων, δεδομένου ότι εκ των υστέρων 
δεν εγκρίνεται κοχλιακή εμφύτευση εκτός εάν συντρέ-χουν ιατρικοί λόγοι επείγουσας παρέμβασης (π.χ. ίνωση 
μετά από μηνιγγίτιδα), διαφορετικά καταστρατηγείται 
η λίστα αναμονής στα νοσοκομεία. Απαραίτητη προϋ-
πόθεση για την έγκριση τοποθέτησης κοχλιακών εμφυ-
τευματων αποτελεί η κατάθεση του πλήρους ιατρικού 
φακέλου του ασθενούς.
5. Επιτροπή για την αξιολόγηση και έγκριση τοποθέ-
τησης απινιδωτών καθώς και για την τοποθέτηση ή αντι-
κατάσταση ειδικού τύπου βηματοδοτών - απινιδωτών 
«πρόληψης - ανάταξης κολπικών αρρυθμιών».
Τα μέλη της Επιτροπής θα ανέρχονται από επτά (7) 
έως ένδεκα (11).
Έργο της Επιτροπής είναι η έγκριση τοποθέτησης ή 
αντικατάστασης βηματοδότη - Απινιδωτή «Πρόληψης -
Ανάταξης κολπικών αρρυθμιών» σε ασφαλισμένους 
ασθενείς που παραπέμπονται για γνωμοδότηση μέσω 
των δημοσίων Νοσοκομείων, καθώς και κάθε άλλο θέμα 
που θα παραπεμφθεί από το Α.Υ.Σ.
6. Επιτροπή για την αξιολόγηση φακέλων ασθενών, νο-
σοκομείων και ιδιωτικών κλινικών για την τοποθέτηση 
γαστρικοί δακτυλίου και διαμερισματοποίηση στομάχου.
Τα μέλη της Επιτροπής θα ανέρχονται από τρία (3) έως 
πέντε (5).
Έργο της Επιτροπής είναι η έγκριση μετά από αξιολό-
γηση φακέλων ασθενών, Νοσοκομείων και ιδιωτικών 
Κλινικών για την τοποθέτηση γαστρικού δακτυλίου και διαμερισματοποίηση στομάχου.
7. Επιτροπή για θέματα συναφή με εμφύτευση Συσκευ-
ών Υποστήριξης Καρδίας (ΣΥΚ), Βιολογικών Αορτικών 
Βαλβίδων (διαδερμικώς ή διακορυφαίως) και για τη Μη Χειρουργική Εμφύτευση Συσκευών Διόρθωσης Ενδο-
καρδιακών Βλαβών.
Τα μέλη της Επιτροπής θα ανέρχονται από εννέα (9) 
έως ένδεκα (11).
Έργο της Επιτροπής είναι η μετά από αξιολόγηση 
έγκριση αιτημάτων ασθενών για την:
- Eμφύτευση συσκευών χρόνιας υποβοήθησης της 
καρδιάς.
- Eμφύτευση βιολογικών αορτικών βαλβίδων τοποθε-
τούμενων διαδερμικώς ή διακορυφαίως.
- Mη χειρουργική εμφύτευση συσκευών διόρθωσης 
άλλων ανατομικών καρδιακών βλαβών.
8. Επιτροπή για την έγκριση έναρξης χορήγησης και 
έλεγχου χορήγησης αυξητικής ορμόνης σε παίδια.
Τα μέλη της Επιτροπής θα ανέρχονται από επτά (7) 
έως ένδεκα (11). 
Έργο της Επιτροπής είναι:- Η αξιολόγηση των αιτήσεων και των συνοδών φακέ-
λων για την έγκριση έναρξης θεραπείας με αυξητική ορ-
μόνη, όπως περιγράφεται αναλυτικά στην αριθμ. πρωτ. 
Α3γ/οικ.73984/05.10.2016 (Ο.Ε.) (ΑΔΑ: ΩΕ6Κ465ΦΥΟ-
0ΑΞ) απόφαση.
- Η παροχή συμβουλών αναφορικά με την έγκριση 
επαναχορήγησης/συνέχισης θεραπείας με αυξητική ορ-
μόνη, όπως περιγράφεται αναλυτικά στην αριθμ. πρωτ. 
Α3γ/οικ.73984/05.10.2016 (Ο.Ε.) (ΑΔΑ: ΩΕ6Κ465ΦΥΟ-
0ΑΞ) απόφαση.
Οι Πρόεδροι των Επιτροπών θα ορίζονται με απόφαση 
του Δ.Σ. του ΕΟΠΥΥ και οι Γ ραμματείς αυτών θα καθορί-
ζονται με απόφαση του Προέδρου του Ε.Ο.Π.Υ.Υ.
Οι Επιτροπές θα συνεδριάζουν στα γραφεία της Κε-
ντρικής Υπηρεσίας του Ε.Ο.Π.Υ.Υ. και τα πρακτικά τους 
θα εγκρίνονται από το Α.Υ.Σ.
Αιτήματα των ασθενών για τα άνω γνωστικά αντικείμε-
να, θα αποστέλλονται στο Α.Υ.Σ. μέσω των κατά τόπους 
ΠΕ.ΔΙ. ή σε ειδικές περιπτώσεις στην Κεντρική Υπηρεσία 
του Ε.Ο.Π.Υ.Υ., μετά από συνεννόηση της ΠΕ.ΔΙ. με τη 
Γ ραμματεία των ως άνω Επιτροπών του Α.Υ.Σ.
Η θητεία των μελών των Επιτροπών είναι διετής, αρ-
χομένη από την ημερομηνία έκδοσης της απόφασης 
συγκρότησής τους.
Η απόφαση αυτή να δημοσιευθεί στην Εφημερίδα της 
Κυβερνήσεως.
  Αθήνα, 5 Αυγούστου 2019
Ο Υπουργός
ΒΑΣΙΛΕΙΟΣ ΚΙΚΙΛΙΑΣ
Ι
    Αριθμ. 57723 (2)
Τροποποίηση απόφασης σύστασης Διανεμητι-
κού Λογαριασμού.
  Ο ΥΠΟΥΡΓΟΣ ΔΙΚΑΙΟΣΥΝΗΣ
  Έχοντας υπόψη:
1. Τη διάταξη του άρθρου 62 παρ. 1 του ν. 4194/2013 
«Κώδικας Δικηγόρων» (Α΄ 208),
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 40287 Τεύχος B’ 3417/09.09.2019
2. Τη με αριθ. 22631 οικ./17.4.2018 απόφαση του 
Υπουργού Δικαιοσύνης «Μεταβίβαση δικαιώματος υπο-
γραφής "με εντολή Υπουργού" στον Γενικό Γ ραμματέα 
του Υπουργείου,... » (Β' 1450).
3. Τη με αριθ.πρωτ.25970/19.4.2016 υπουργική από-
φαση «Σύσταση Διανεμητικού Λογαριασμού στο Δικη-
γορικό Σύλλογο Ιωαννίνων» (Β΄ 1228).
4. Το με αριθ. 653/25.7.2019 έγγραφο του Δικηγορικού 
Συλλόγου Ιωαννίνων, με συνημμένη την από 10.5.2019 
απόφαση της Γενικής Συνέλευσης του Συλλόγου η οποία 
επικύρωσε τη με αριθ. 17/6.6.2018 απόφαση/ πρόταση του Διοικητικού Συμβουλίου του Συλλόγου και,
5. Το γεγονός ότι από την παρούσα απόφαση δεν προ-
καλείται δαπάνη σε βάρος του κρατικού προϋπολογι-
σμού, αποφασίζουμε
1. Τα άρθρα 4, 5 και 6 της με αριθ. 25970/19.4.2016 
υπουργικής απόφασης περί συστάσεως Διανεμητικού 
Λογαριασμού στο Δικηγορικό Σύλλογο Ιωαννίνων αντι-καθίστανται ως εξής:
« Άρθρο 4
Τα ανωτέρω ποσά αποτελούν το προϊόν του διανεμη-
τικού λογαριασμού, το οποίο θα διανέμεται στα μέλη του 
Συλλόγου, έπειτα από απόφαση του Διοικητικού Συμ-
βουλίου δύο φορές το χρόνο και συγκεκριμένα εντός του 
3ου δεκαημέρου του μηνός Ιουνίου και εντός του 3ου 
Δεκεμβρίου εκάστου έτους, σύμφωνα με τα ακόλουθα 
κριτήρια σωρευτικά:
α) Κύρια έδρα της επαγγελματικής δραστηριότητας 
στην περιφέρεια του Πρωτοδικείου Ιωαννίνων.
β) Ενεργός και πραγματική άσκηση της δικηγορίας, 
ανεξάρτητα ή ως μέλος νόμιμης δικηγορικής εταιρείας 
δραστηριοποιούμενης στην περιφέρεια του Πρωτοδι-
κείου Ιωαννίνων.
γ) Ύπαρξη επαγγελματικής στέγης στην περιφέρεια 
του Πρωτοδικείου Ιωαννίνων, ήτοι ως αυτοτελές γρα-
φείο, ή σε οικία, ή με συστέγαση ως μέλος νόμιμης δικη-
γορικής εταιρείας, ή με απλή συστέγαση με άλλο μέλος, 
το οποίο βεβαιώνει το γεγονός αυτό με δήλωση του προς 
το Σύλλογο. Εάν η βεβαίωση συστέγασης είναι ψευδής, υπέχουν πειθαρχική ευθύνη, με βάση τον Κώδικα Δεο-ντολογίας, τόσο ο βέβαιων δικηγόρος, όσο και το μέλος υπέρ του οποίου έγινε η δήλωση - βεβαίωση.
δ) Ύπαρξη επαγγελματικού τηλεφώνου, σταθερού ή 
κινητού.
ε) Έκδοση εντός της διανεμητικής περιόδου ενός (1) 
τουλάχιστον γραμματίου προκαταβολής ασφαλιστικών 
εισφορών και κρατήσεων (πα ραβόλου) για οποιαδήποτε 
διαδικαστική ενέργεια (κατάθεση δικογράφου, παράστα-
ση, εξωδικαστικές ενέργειες, μεταφράσεις).
στ) Προηγούμενη εγγραφή στον ΛΕΑΔΙ.
Τα ανωτέρω κριτήρια δεν εφαρμόζονται σε περιπτώ-
σεις ασθενείας, ανωτέρας βίας καθώς και στο διάστημα τοκετού και λοχείας και στρατιωτικής θητείας, εξαιρου-
μένου του κριτηρίου υπό στοιχείο (στ), που θα πρέπει 
να συντρέχει σε κάθε περίπτωση.
Άρθρο 5
Δε συμμετέχει στη διανομή το μέλος εκείνο το οποίο:α) καθ' όλη τη διάρκεια της διανεμητικής περιόδου 
τελούσε σε αναστολή ή μερική αναστολή του δικηγορι-
κού λειτουργήματος, σύμφωνα με τα άρθρα 31 και 32 
του Κώδικα Δικηγόρων,
β) δεν τήρησε ή παραβίασε την απορρέουσα προς τον 
Σύλλογο υποχρέωση του για υποβολή ετήσιας δήλωσης 
και καταβολή ετήσιας εισφοράς που προβλέπεται από τη 
διάταξη του άρθρου 30 του Κώδικα Δικηγόρων,
γ) παρέλειψε να αποδώσει στον Σύλλογο τις κρατή-
σεις υπέρ διανεμητικού λο γαριασμού σε υποθέσεις που 
εκδίδονται ειδικά γραμμάτια νομικής βοήθειας και αυτε-
πάγγελτων διορισμών, εφόσον η σχετική παρακράτηση 
δεν γίνεται από το ΤΑΧΔΙΚ και,
δ) εγγράφεται στα Μητρώα του Συλλόγου ως συντα-
ξιούχος άλλου κλάδου.
Άρθρο 6
α) Οι νέοι δικηγόροι, μέχρι τη συμπλήρωση τριετίας 
από την εγγραφή τους στο Μητρώο του Συλλόγου και 
την έναρξη επαγγελματικής δραστηριότητας στην αρ-
μόδια Δ.Ο.Υ., δεν υπόκεινται σε έλεγχο για την εκ μέρους 
τους άσκηση ενεργού και πραγματικής δικηγορίας, παρά 
μόνο για την πλήρωση των κριτηρίων υπό στοιχεία α, γ, 
δ και στ του άρθρου 4 του παρόντος και δεν ελέγχονται 
τον πρώτο χρόνο εγγραφής τους για την τήρηση της 
προβλεπόμενης στο άρθρο 30 του Κώδικα Δικηγόρων υποχρέωσης.
β) Μέλη που εγγράφονται στο Μητρώο από μετάθεση, 
αποκτούν δικαίωμα συμμετοχής στη διανομή με τους 
ίδιους όρους και προϋποθέσεις που ισχύουν για τα λοιπά 
μέλη του Συλλόγου και αναφέρονται ανωτέρω.
γ) Ο έλεγχος της συνδρομής των προϋποθέσεων για 
τη συμμετοχή των μελών στη διανομή ενεργείται από το 
Διοικητικό Συμβούλιο του Συλλόγου, το οποίο εξετάζει 
κάθε σχετικό στοιχείο που θεωρεί πρόσφορο για τη δια-
πίστωση τους. Στην περίπτωση που οι προϋποθέσεις για 
τη συμμετοχή του μέλους στο προϊόν της διανομής συ-ντρέχουν σε τμήμα μόνο της διανεμητικής περιόδου, το 
μέλος λαμβάνει την αντίστοιχη αναλογία του μερίσματος.
δ) Σε όσους αποκλείονται από το προϊόν της διανομής, 
θα επιστρέφεται ποσό μέχρι του ύψους του μερίσματος 
της διανεμητικής περιόδου, αφού πρώτα καλυφθούν οι 
εκάστοτε εισφορές υπέρ ΛΕΑΔΙ, ΛΕΔΕ, καθώς και οι συν-
δρομές τους προς τις Τράπεζες Νομικών Πληροφοριών 
και τυχόν λοιπές ασφαλιστικές εισφορές και συνδρομές προς τρίτους (όπως εισφορές από ομαδικό ασφαλιστι-
κό συμβόλαιο), όπως κάθε φορά θα καθορίζονται από το Δ.Σ. του Συλλόγου, από τα παρακρατηθέντα για τον διανεμητικό λογαριασμό.».
2. Κατά τα λοιπά ισχύει η ως άνω 25970/2016 από-
φαση.
Η απόφαση αυτή να δημοσιευθεί στην Εφημερίδα της 
Κυβερνήσεως.
  Αθήνα, 2 Σεπτεμβρίου 2019 
Με εντολή Υπουργού 
Η Προϊσταμένη της Διεύθυνσης 
ΚΑΝΕΛΛΑ ΣΠΑΝΟΜΙΧΟΥ   
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 40288 Τεύχος B’ 3417/09.09.2019
*02034170909190004*Ταχυδρομική Διεύθυνση:  Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ 
Πωλήσεις - Συνδρομές:  (Ισόγειο, τηλ. 210 5279178 - 180)
Πληροφορίες:  (Ισόγειο, Γ ρ. 3 και τηλεφ. κέντρο 210 5279000) 
Παραλαβή Δημ. Ύλης:  (Ισόγειο, τηλ. 210 5279167, 210 5279139) 
Ωράριο για το κοινό:  Δευτέρα ως Παρασκευή: 8:00 - 13:30Ιστότοπος:  www.et.gr  
Πληροφορίες σχετικά με την λειτουργία  
του ιστότοπου: helpdesk.et@et.gr  
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ:  webmaster.et@et.gr  
Πληροφορίες για γενικό πρωτόκολλο 
και αλληλογραφία: grammateia@et.grΤο Εθνικό Τυπογραφείο αποτελεί δημόσια υπη ρεσία υπαγόμενη στο Υπουργείο Διοικητι-
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών - εκδοτικών αναγκών του δημοσίου και του ευρύτερου δημόσιου τομέα  (ν. 3469/2006/Α΄ 131 και π.δ. 29/2018/Α΄58). 
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 
r Τα ΦΕΚ σε ηλεκτρονική μορφή διατίθενται δωρεάν στο www.et.gr , την επίσημη ιστο-
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί-τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον ιστότοπο www.et.gr. 
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή-
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά-νεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση: 
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση 
προηγμέ νης ψηφιακής υπογραφής και χρονοσήμανσης. 
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 
r Πληροφορίες, σχετικά με την αποστολή/κατ άθεση εγγράφων προς δημοσίευση, την ημε-
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω του ιστότοπου δίδονται πληροφορίες σχετικά με την πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι-κό Τυπογραφείο για όλα τα κείμενα π ου πληρούν τις προϋποθέσεις δημοσίευσης. 
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο-
γραφικά έντυπα, φακέλους για κάθε χρήση, κ.ά.  
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,  
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.Πείτε μας τη γνώμη σας,